04/11/2011 | Administración LocalMunicipal
Outes
Anuncio sobre o establecemento do prezo público pola prestación de servizos na pista de padel municipal

Por acordo do Pleno do Concello en sesión de 26 de outubro de 2011 aprobouse o establecemento e as normas reguladoras do prezo público pola prestación de servizos na pista de paddel municipal. En cumprimento do disposto nos artigos 59.6 e 60 da Lei 30/1992, de 26 de novembro, de Réxime xurídico das Administracións Públicas e do procedemento administrativo común, e 47 do Real decreto Lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, procédese a publicación do texto íntegro de dito acordo: “ACORDO: 1.- Aprobar o establecemento do prezo público pola prestación de servizos na pista de paddel municipal, que se regulará de acordo coas normas establecidas neste acordo. De conformidade co previsto nos artigos 41 a 47 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais, este Concello establece o prezo público pola realización de actividades na pista de paddel municipal. O prezo público regulado nesta Ordenanza constitúe unha prestación patrimonial de carácter público que se satisfará polos usuarios que voluntariamente soliciten a prestación dos servizos ou a realización de actividades na pista de paddel municipal. Están obrigados ao pago do prezo público as persoas físicas ou xurídicas (entidades, clubes, federacións etc) que soliciten a utilización da pista de paddel que depende deste Concello 1. O prezo público esixirase de acordo coa seguinte tarifa: 1. A obriga de pago xurdirá con carácter xeral cando se inicie a prestación dos servizos correspondentes, sen perxuízo do establecido nos apartados seguintes. Non obstante, cando por causas non imputables ao demandante do servizo, este non se prestase, procederase á devolución do importe efectivamente aboado.2. A primeira hora de reserva da pista cumprirá aboala por enteiro. A partir dela, pódese fraccionar a tarifa por períodos de media hora (2,00€/media hora). 3. Os prezos esixiranse en réxime de depósito previo, que deberá ser satisfeito cando se solicite a prestación do servizo e, en todo caso, antes da iniciación do mesmo, aboándose mediante autoliquidación e procedendo o ingreso nas entidades financeiras autorizadas polo Concello.4. Estas tarifas enténdense sen prexuízo da repercusión legal que, no seu caso, deba realizarse polos impostos indirectos que graven a prestación do servicio ou acto suxeito.1.- As persoas, clubes, federacións, entidades, etc. que queiran utilizar a pista de paddel deberán solicitalo expresando os días e horas que desexen utilizala. No caso de que o número de solicitudes de aluguer de pista, fose superior ás posibilidades de distribución horaria que para este fin diseñe o servicio municipal de deportes, seguirase o criterio de prioridade segundo a orde de entrada das correspondentes solicitudes.2.-Unha vez realizado o pago na entidade bancaria correspondente, unha das copias deberá entregarse ao servizo municipal de deportes, e outra deberase mostrar ao conserxe da instalación, para poder acceder á mesma. As débedas por impago dos prezos contemplados no artigo 4 esixiránse polo procedemento de constrinximento de acordo co disposto nos artigos 10.1 e 46.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. De acordo co disposto no artigo 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais, o establecemento de novos prezos ou tarifas, así como a modificación das existentes delégase na Xunta de Goberno Local do Concello. O presente acordo entrará en vigor unha vez publicado no Boletín Oficial da Provincia e no Taboleiro de Edictos da Corporación. Outes, 27 de outubro de 2011. O Alcalde Asdo.: Carlos E. López Crespo